
Projekteerimistingimuste määramine
(Soldino tee 5, 5a, 7 ja 9 kinnistutele viiva juurdepääsutee rajamine 
Narva linna üldplaneeringu alusel)
	1. ASJAOLUD JA MENETLUSE KÄIK




29.06.2011. a taotles Narva Linnavalitsuse Linnavara- ja Majandusamet, mille esindajana tegutseb linnavarade osakonnajuhataja direktori kohusetäitja ülesannetes Jelena Skulatšova, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Soldino tee 5, 5a, 7 ja 9 kinnistutele viiva juurdepääsutee rajamiseks Narva linna üldplaneeringu alusel. 
	2. ÕIGUSLIKUD ALUSED



2.1    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.
2.2    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




3.1 Määrata projekteerimistingimused Soldino tee 5, 5a, 7 ja 9 kinnistutele viiva juurdepääsutee rajamiseks Narva linna üldplaneeringu alusel järgnevalt:
	3.1.1. ÜLDANDMED



	3.1.1.1  Kinnistusraamatu andmed: 
3.1.1.1.1 Soldino tee 5, katastritunnus: 51106:001:0191, elamumaa;

3.1.1.1.2 Soldino tee 5a, katastritunnus: 51106:001:0192, elamumaa;

3.1.1.1.3 Soldino tee 7, katastritunnus: 51106:001:0072, elamumaa;

3.1.1.1.4 Soldino tee 9, katastritunnus: 51106:001:0055, elamumaa;

3.1.1.1.5 Riigi omandis olevad katastrisse kandmata maad.

	3.1.1.2  Projekteerimistingimuste koostamise alus:     

3.1.1.2.1 Projekteerimistingimuste 29.06.2011. a taotlus nr 4984/1-14;

3.1.1.2.2 Ehitusseadus1, Teeseadus1, Narva linna üldplaneering, Narva linna ehitusmäärus;
3.1.1.2.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Soldino tee 5, 5a, 7 ja 9 kinnistutele viiva juurdepääsutee rajamine Narva linna üldplaneeringu alusel.
	3.3 ÜLDNÕUDED




3.3.1 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251).
3.3.2 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:
- Narva linna üldplaneering;

- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

            - Teede- ja sideministri 15.12.1999. a määrus nr 71 „Teetähistussüsteem ja selle rakendamise kord”;

- Majandus-ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Eesti Standard EVS 843:2003 “Linnatänavad”;

- Eesti Standard EVS 907:2010 „Rajatise ehitusprojekt”;

- Eesti Asfaldiliidu Asfaldinormid jne.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.6 Esitada kooskõlastuste koondtabel.

3.3.7 Projekt peab olema heaks kiidetud kõigil ehitusseadusega ettenähtud juhtudel.
3.3.8 Situatsiooniskeem: kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee.
3.3.9 Tagada selgus ja jooniste hea loetavus.
3.3.10 Asendiplaan esitada krundi geodeetilise mõõdistuse alusel. Asendiplaan esitada mõõtkavas 1:500. Kui asendiplaan esitatakse mitmel joonisel, siis esitada ka sõidutee üldplaan 1:2000. Asendiplaanil näidata projekteeritava ala piirid. Lisaks esitada tee koordinaadid ning tabel: „Ehitise eksplikatsioon” (nimetus, olulised tehnilised andmed, märkus).
3.3.11 Geodeetiline alusplaan, ehitusgeoloogiliste uuringute aruanne, projekti tellija lähteülesanne ning Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.12 Lisada tabel teabega piirnevate maaüksuste omanike kohta mis on kinnitatud maakorralduse peaspetsialisti poolt.
3.3.13 Tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“.
3.3.14 Ehitise kasutamise otstarve esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”.
3.3.15 Esitada sõltumatu tee-ehitusprojekti ekspertiis (Teeseadus1 § 19).

3.3.16 Esitada Narva Linnavalitsuse Arhitektuuri- ja Linnaplaneerimise Ametile uue tee parameetrite ja asukoha heakskiitmiseks eelprojekt. 
3.3.17 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks tee-ehitusprojekt paberikandjal vähemalt kahes identselt komplekteeritud eksemplaris köidetuna formaadis A4.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Tee asukoht: vastavalt Narva linna üldplaneeringule.

3.4.2 Näha ette äärekivideta eraldusribata sõidutee projekteerimine.
3.4.3 Lubatud teekate: kõvakate.
3.4.4 Projekteerimise lähtetase: hea (H).

3.4.5 Sõidutee laius: sõltuvalt sõidurajade arvust.
3.4.6 Geomeetriline lahendus: tagada liiklusohutus. Määrata pöörderaadiused ja näidata plaanil antud oludes ebasoodsaima arvutusliku auto pöördekoridorid.

3.4.7 Vertikaallahendus: tagada vete äravool teekattelt.
3.4.8 Projekti mahus esitada järgmised analüüsid ning lahendused:

– tänava funktsioon, liik, liiklussagedus, projektkiirus, soovitatav sõidurajade arv, piki- ja põikkalded;

– hinnang olemasolevale olukorrale;
– ehitusgeoloogilised tingimused, geotehnilised kihid, pinnasevee tase;

– ettevalmistustööd, takistavate rajatiste ümberehitamise vajadus;

– katend (koormusintensiivsuse prognoos, valitud katendi konstruktsiooni kirjeldus, elastse katte korral vajalik elastsusmoodul, katendi tugevusarvutus, katendi arvutuslik kasutusaeg);

· vetejuhtimine (kraavid, truubid);
· puude likvideerimine (määrata likvideeritavate puittaimede liigiline kuuluvus, kogus);
– liikluskorraldus (liiklusmärgid, teemärgistus);
· keskkonnakaitse (kirjeldada antud ehitusega kaasnevaid keskkonnamõjusid ning keskkonnakaitsemeetmete vajadust);

· valgustus (vajaduse põhjendus);

· tee kasutamis- ja hooldamisjuhend;

· põhilised pinnakatete tööde mahud jne.
3.4.9 Projekti koosseisus esitada vertikaalplaneerimise joonis, konstruktiivsed ristprofiilid, liikluskorralduse skeem, liikluskorraldusvahendite spetsifikatsioon, pikiprofiilid jne.
3.4.10 Muud nõuded: vastavalt projekti tellija lähteülesandele ning Teeseaduses, määrustes ja standardites kehtestatud nõuetele.
	3.5  ERITINGIMUSED




3.5.1 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt ning maaomanikelt.
3.5.2 Vajadusel esitada projekteeritavate või ümberpaigutatavate välisvõrkude ehitusprojektid. Eriosadele taotleda tehnilised tingimused. Välisvõrkude projektid kooskõlastada vastavate võrguvaldajate, maaomanike ning Narva Linnavalitsuse Linnavara- ja Majandusameti kommunaalmajanduse osakonnaga. Välisvõrkude projektide koosseisus esitada lisaks plaan ja ristlõiked „Ehitustööde käigus rikutud katete taastamine” (plaanil näidata rikutud katete taastamise vööndid, eristades neid viirutusega). Välisvõrkude projekteerimise puhul esitada tehnovõrkude koondplaan.
3.5.3 Taotleda Ida-Viru Maavalitsuselt riigimaa osas isikliku kasutusõiguse seadmist.
3.5.4 Esitada Keskkonnaameti arvamus.
	3.6 KOOSKÕLASTUSED




3.6.1    Ida-Eesti Päästekeskus.

3.6.2    Narva Linnavalitsuse Linnavara- ja Majandusamet.

3.6.3    Piirnevate maaüksuste omanikud.
3.6.4    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 26.07.2013. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Marina Sorgus

